220 Puheenjohtajan vuosikertomus. 13. V. 1917. 



selviä kysj'^mysasetteluja sekä käy logillisessa järjestyksessä 

 käsiksi tutkimuksen yksityiskohtiin. Toisiin vaikuttaa hän 

 vakavuudellaan ja perusteellisuudellaan totuudenetsinnässä, 

 varovaisuudellaan ja ankaralla kritiikillään. Jos hän samalla 

 on todellinen kasvattaja, niin vaikuttaa hän johtavana läpi 

 elämän. 



Romantikolla on toinen luonteenlaatu. Hän valitsee 

 mielellään laajoja tutkimustehtäviä. Hänen menestyksensä 

 edellyttää — paitsi todellisia tietoja ja omaa kokemusta — 

 luonnollista lahjakkaisuutta, joka ilmenee tieteellisessä mieli- 

 kuvituksessa ja kombinationikyvyssä, sekä ajatuksen nopeu- 

 dessa ja kaukonäköisyydessä. Tutkimusalan laajuus tekee 

 hänelle mahdottomaksi nojautua yksinomattaisesti omaan 

 kokemukseen, josta syystä toisten kokemusta on suuressa 

 määrin käytettävä. Senkautta saavat analogiapäätelmät hä- 

 nen todistelussaan paljoa laajemman käytännön kuin suora- 

 naiset johtopäätökset, ja niitä ei vähäksytä, vaikkakaan ne 

 eivät voi olla muuta kuin tilapäisiä; sellaisilla aloillahan on 

 mahdotonta saavuttaa täyttä varmuutta, minkä vuoksi harha- 

 päätelmiä, joita uudet tosiasiat jälestäpäin paljastavat, luon- 

 nollisesti täytyy korjailla. Kaikista tällaisista syistä jäävät 

 romantikon asialliset saavutukset jossain suhteissa heikoiksi. 

 Mutta hän herättää voimakasta harrastusta toisissa henki- 

 löissä, etusijassa nuoremmissa, kannustaa intoon ja loihtii 

 esiin rohkeutta sekä toimintatarmoa. Työn erikoislaatu ei 

 ainoastaan edellytä, vaan myöskin synnyttää henkistä liikku- 

 vaisuutta ja antautumista. Sillä kaikkinainen sen punasen 

 langan reipas etsintä, joka käy suurten probleemien läpi, 

 vaikuttaa innostuttavasti, varsinkin nuorisoon ja usein suu- 

 rempaan ympäristöön. Monilta, joihin vaikutus on ulottu- 

 nut, pääsevät saadut vaikutelmat tosin pian haihtumaan, mutta 

 toisiin nähden pysyvät ne kauan voimassaan, ja moniaiden 

 elämässä jäävät ne suuntaaviksi koko loppuijäksi. 



Tutkimukselle ovat tarpeen kummankin laatuiset omi- 

 naisuudet, sillä ne täydentävät toisiansa. Jos molemmat 

 esiintyvät oikeamääräisenä yhdistelmänä yksityisessä tutki- 

 jassa, työskentelee hän levollisesti ja taatusti menestyen. 



